Rozsudok Všeobecného súdu z 13. mája 2020 – Peek & Cloppenburg/EUIPO – Peek & Cloppenburg (Peek)
(vec T-534/18)1
(„Ochranná známka Európskej únie – Námietkové konanie – Prihláška slovnej ochrannej známky Európskej únie Peek – Skoršie národné obchodné označenie Peek & Cloppenburg – Relatívny dôvod zamietnutia – Pravdepodobnosť zámeny -- Článok 8 ods. 4 nariadenia (EÚ) č. 2017/1001 – Koexistencia národného obchodného označenia a prihlasovanej ochrannej známky – Delimitačná dohoda – Uplatnenie vnútroštátneho práva zo strany EUIPO – Prerušenie správneho konania – Článok 70 nariadenia 2017/1001 – Pravidlo 20 ods. 7 písm. c) nariadenia (ES) č. 2868/95 [teraz článok 71 ods. 1 delegovaného nariadenia (EÚ) 2018/625] – Zjavne nesprávne posúdenie“)
Jazyk konania: nemčina
Účastníci konania
Žalobkyňa: Peek & Cloppenburg KG (Düsseldorf, Nemecko) (v zastúpení: P. Lange, advokát)
Žalovaný: Úrad Európskej únie pre duševné vlastníctvo (v zastúpení: D. Hanf, splnomocnený zástupca)
Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Peek & Cloppenburg KG (Hamburg, Nemecko) (v zastúpení: A. Renck, M. Petersenn a C. Stöber, advokáti)
Predmet veci
Žaloba podaná proti rozhodnutiu prvého odvolacieho senátu EUIPO z 31. mája 2018 (vec R 115/2005-1) týkajúcemu a námietkového konania medzi Peek & Cloppenburg (Hamburg) a Peek & Cloppenburg (Düsseldorf)
Výrok rozsudku
1.    Žaloba sa zamieta.
2.    Peek & Cloppenburg KG (Düsseldorf) je povinná nahradiť trovy konania.
____________
1 Ú. v. EÚ C 392, 29.10.2018.